**Tiszagyulaháza Község**

**Önkormányzata Képviselő-testületének**

**2/2016. ( II. 22.) Önkormányzati Rendelete**

**az Önkormányzat 2016.évi költségvetéséről**

Tiszagyulaháza Község Önkormányzata Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat – és hatásköreiről szóló 1991. évi XX. törvény 138. § (1) bekezdés b) pontjában és az államháztartásról szóló 2011. évi CXCV. törvény 23. § (1) bekezdésében, Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, Magyarország Alaptörvénye 32. cikk (1) bekezdése a) pontjában meghatározott feladatkörében eljárva,a következőket rendeli el:

**1. Az önkormányzati költségvetés bevételei és kiadásai**

1. §.( 1 ) A képviselő-testület az önkormányzat 2016. évi költségvetésének

a) kiadási főösszegét: 184.029 ezer forintban,

b) bevételi főösszegét: 184.029 ezer forintban állapítja meg.

( 2 ) A költségvetési hiánya 34. 448 ezer forint felhalmozási hiány.

A felhalmozási hiányt az Önkormányzat előző évek pénzmaradványából fedezi.

2. §. Az önkormányzat költségvetésének összevont mérlegét az 1. melléklet tartalmazza.

3. §. Az önkormányzat és intézményei bevételeinek és kiadásainak alakulását előirányzat csoportonként és kiemelt előirányzatonként a 2.,3.,4. melléklet tartalmazza.

4.§ Az Önkormányzat a költségvetési bevételeit a következők szerint határozza meg.

Költségvetési bevételek előirányzata összesen: 125.179eFt

Ebből:

1. Önkormányzat működési támogatása: 50.026 eFt
2. Működési célú támogatások: 53.855 eFt
3. Felhalmozási célú támogatások: 0 eFt
4. Közhatalmi bevételek: 8.700 eFt
5. Működési bevételek: 12.598 eFt
6. Működési célú átvett pénzeszközök: 0 eFt

5.§. (1) Az önkormányzat működési, fenntartási kiadásait a képviselő-testület a következők

szerint határozza meg:

Működési költségvetési kiadások előirányzata összesen: 123.179 eFt

Ebből:

1. Személyi jellegű kiadások: 66.233 eFt
2. Munkaadókat terhelő járulékok: 12.740 eFt
3. Dologi jkiadások 26.858 eFt
4. Működési célú pénzeszk.átadás 6.033 eFt
5. Társadalom és szociálpolitikai juttatás 1.315 eFt

(2) Az önkormányzat felhalmozási költségvetési kiadásait a képviselő-testület a következők szerint határozza meg:

Felhalmozási költségvetési kiadások előirányzata összesen: 34.448 eFt

Ebből:

1. Beruházás: 3.503 eFt
2. Egyéb felhalmozási kiadások: 30.945 eFt

(3) Tiszagyulaháza község 2016. évi költségvetésének összevont mérlegét a rendelet 1. melléklete tartalmazza.

(4) Tiszagyulaháza község 2016. évi költségvetési bevételeit és kiadásait, előirányzat csoportonként és kiemelt előirányzatonként a rendelet 2. melléklet tartalmazza.

(5) Tiszagyulaháza Aprajafalva Óvoda 2016. évi költségvetési bevételeit és kiadásait, előirányzat csoportonként és kiemelt előirányzatonként a rendelet 3. melléklete tartalmazza.

(6) Tiszagyulaháza Község Önkormányzatának 2016. évi költségvetési bevételeit és kiadásait, előirányzat csoportonként és kiemelt előirányzatonként a rendelet 4. melléklete tartalmazza.

(7) Tiszagyulaháza Község Önkormányzatának 2016. évi működési bevételeinek és kiadásainak mérlegét a rendelet 5. melléklete tartalmazza.

(8) Tiszagyulaháza Község Önkormányzatának 2016. évi felhalmozási bevételeinek és kiadásainak mérlegét a rendelet 6. melléklete tartalmazza.

(9) Tiszagyulaháza Község Önkormányzatának 2016. évi beruházási (felhalmozási) kiadásainak előirányzatát beruházásonként a rendelet 7. melléklete tartalmazza.

(10) Tiszagyulaháza Község Önkormányzatának 2016. évi felújítási (felhalmozási) kiadásainak előirányzatát felújításonként a rendelet 7. melléklete tartalmazza

(11) Tiszagyulaháza Község Önkormányzatának bevételeit és kiadásait bemutató mérleget a 2014-2016 évekre a rendelet 9. melléklete tartalmazza.

(12) Tiszagyulaháza Község Önkormányzatának által adott közvetett támogatások bemutatását a rendelet 10. melléklete tartalmazza.

(13) Tiszagyulaháza Község Önkormányzatának 2016. évi előirányzat-felhasználási tervét a rendelet 11. melléklete tartalmazza.

6.§. A költségvetés általános tartaléka 2000 eFt

7.§. Az Önkormányzat tervezett pénzmaradványa 34.448 ezer forint, melyet a felhalmozási hiány megszüntetésére kíván fordítani.

**2. A költségvetés végrehajtásával kapcsolatos rendelkezések**

8. § (1) Az önkormányzat költségvetésének végrehajtásáért a polgármester, a könyvvezetéssel kapcsolatos feladatok ellátásáért a jegyző felelős.

(2) A polgármester köteles gondoskodni a költségvetésben előírt bevételek beszedésére, azok lehetőség szerinti növelésére.

(3) A képviselő-testület az előirányzatok fölötti jogosultságot az alábbiak szerint szabályozza:

a) A pénzügyi műveletek lebonyolítását 1 millió forintig a képviselő-testület a polgármester hatáskörébe utalja.

b) Az önkormányzat bevételi és kiadási kiemelt előirányzatai közötti átcsoportosításokat a polgármester a képviselő-testületnél kezdeményezheti.

c) A tartalékok felhasználásáról a képviselő-testület dönt.

d) A központi költségvetésből meghatározott célra juttatott, érdemi döntést nem igénylő támogatások összegét és az b) pont szerinti módosításokat, átcsoportosításokat a soron következő rendeletmódosításba be kell építeni.

**3. Pénzellátás, támogatások folyósítása**

9.§ E rendeletben nem szabályozott, az államháztartáson kívüli forrás átvételére és átadására a képviselő-testület jogosult.

**4. A 2016. évi pénzmaradványokhoz kapcsolódó elvek**

10.§ (1)A pénzmaradvány elszámolásának alapja a tárgyévi bevételek és kiadások függőtételekkel korrigált különbsége.

(2)A pénzmaradvány felhasználásáról a képviselő-testület dönt.

**5. Pénz- tőke és hitelműveletek**

11.§ (1) Az önkormányzat átmenetileg szabad pénzeszközeinek a számlavezető pénzintézetnél rövidlejáratú kamatozó betétként vagy nyíltvégű befektetési alapban való lekötésre, valamint értékpapír, befektetés vásárlására, értékesítésére a polgármester jogosult.

(2) A 30 napon belüli visszafizetési kötelezettségű munkabér megelőlegezési hitel felvételére a polgármester jogosult, melynek forgalmáról a költségvetési gazdálkodási beszámolókban a képviselő-testületet tájékoztatja.

(3)Felhalmozási hitel felvételéről a képviselő-testület dönt.

(4)Folyószámla-hitelről szóló pénzintézettel kötendő megállapodásról a képviselő-testület dönt.

# 6. Záró rendelkezések

12. §. Ez a rendelet a kihirdetését követő napon lép hatályba, rendelkezéseit azonban 2016. január 1. napjától kell alkalmazni.

Tiszagyulaháza 2016.február 16.

**Mikó Zoltán Dr. Kiss Imre**

**polgármester jegyző**

**A rendelet kihirdetése megtörtént.**

Tiszagyulaháza, 2016. február 22.

**Dr. Kiss Imre**

**jegyző**